28. 7. 86 Επίσημη Εφημερίδα των Ευρωπαϊκών Κοινοτήτων Αριθ. C 189/7 
2.3.2. Παράγραφος 3 
Η ΟΚΕ εγκρίνει την πρόταση της Επιτροπής και, 
επειδή δεν αναμένεται ότι θα επιτευχθεί πολύ γρήγορα 
διεθνής συμφωνία, ζητά σχετικά από το Συμβούλιο να 
εξασφαλίσει την προστασία ατόμων που είναι πολίτες 
τρίτης χώρας μόνο σε περίπτωση που η εν λόγω τρίτη 
χώρα εξασφαλίζει αμοιβαιότητα προς τα κράτη μέλη 
της ΕΟΚ. Η ΟΚΕ, πάντως, ελπίζει ότι θα βρεθεί διεθνής 
λύση που θα καταστήσει δυνατή τη «νομική προστασία 
σε εθνικό επίπεδο». Αυτό απαιτεί την ενεργό συμμετο­
χή της Επιτροπής σε συνεργασία με τα κράτη μέλη, στις 
συνομιλίες υπό την αιγίδα της Διεθνούς Οργάνωσης 
Πνευματικής Ιδιοκτησίας (WIPO). 
2.4. 'Αρθρο 4 (Διατυπώσεις) 
2.4.1. Παράγραφος 1 
Η ΟΚΕ αντιτίθεται στην υποχρεωτική καταχώρηση ή 
κατάθεση. Πάντως, η ΟΚΕ συμφωνεί ότι για λόγους 
εμπορικής πολιτικής (π.χ. έναντι των ΗΠΑ και της 
Ιαπωνίας) δεν θα πρέπει να είναι ευκολότερο να 
επιτυγχάνεται νομική προστασία στην Ευρώπη από ό,τι 
σε άλλες χώρες. Η ΟΚΕ μπορεί να δεχτεί, συνεπώς, ότι 
ορισμένα κράτη μέλη ενδέχεται να ταχθούν υπέρ των 
διατυπώσεων αυτών. Επιμένει, ωστόσο, ότι η υποχρεω­
τική καταχώρηση και κατάθεση πρέπει να αποτελέσουν 
μια μη δαπανηρή και απλή διατύπωση. Οι κανόνες που 
ρυθμίζουν την καταχώρηση και κατάθεση θα πρέπει, 
κατά συνέπεια, να περιορίζονται σε ό,τι είναι απαραίτη­
το για την αναγνώριση της προστατευόμενης τοπογρα­
φίας. Η ΟΚΕ ανησυχεί ιδιαίτερα ότι οι πρόσθετες 
υποχρεώσεις που μπορεί να απαιτούν συμπληρωματικά 
τα κράτη μέλη για την κατάθεση «υλικού που να 
προσδιορίζει ή να περιγράφει ή που να αποτελεί 
αντιπροσωπευτικό δείγμα της τοπογραφίας, ή οιονδή­
ποτε σχετικό συνδυασμό», δεν πρέπει σε καμιά 
περίπτωση να οδηγούν σε αποκάλυψη πληροφοριών 
στο κοινό που ο καταθέτων θεωρεί ως εμπιστευτικές. 
Οποιαδήποτε υποχρέωση να δοθεί μια «περιγραφή », θα ήταν, εξάλλου, απόλυτα αδύνατο να τηρηθεί στην 
πράξη. 
2.4.2. Παράγραφος 3 
Οι αποκλίσεις στο εσωτερικό της Κοινότητας, οι 
οποίες μεταξύ των άλλων ενδέχεται να δημιουργηθούν 
από διαφορά στις διατυπώσεις που καθιερώθηκαν στο 
ένα ή το άλλο κράτος μέλος, θα πρέπει να απαγορευ­
τούν. Η ΟΚΕ εγκρίνει το σχέδιο πρότασης και επιμένει 
ότι με κανένα τρόπο δεν θα πρέπει δύσκαμπτες, επίπονες 
και χρονοβόρες διοικητικές, τεχνικές ή νομικές υπο­
χρεώσεις να καταλήξουν σε εμπόδια στο εμπόριο. 
2.5. 'Αρθρο 5 παράγραφοι 2 και 3 ( Η αποκαλούμενη 
ανάστροφη τεχνολογία, «reserve engineering») 
Η ΟΚΕ συμφωνεί με το επεξηγηματικό μνημόνιο της 
Επιτροπής (παράγραφος 28) και πιστεύει ότι μια 
αιτιολογική σκέψη είναι δυνατό να αποσαφηνίσει 
περαιτέρω τις παραγράφους αυτές. Η ΟΚΕ συμφωνεί με 
τον κανόνα ότι το αποτέλεσμα μιας πράξης ανάστροφης 
τεχνολογίας, επειδή αποτελεί το ίδιο μια πρωτότυπη 
τοπογραφία, θα πρέπει να είναι το ίδιο προστατεύσιμο. 
2.6. Άρθρο 6 (Διάρκεια της προστασίας) 
Η ΟΚΕ θεωρεί ότι η αυτόματη προστασία η οποία 
αρχίζει από τη στιγμή που η τοπογραφία προσδιορί­
σθηκε ή κωδικοποιήθηκε είναι σημαντική και κρίνει τη 
δεκαετή περίοδο προστασίας ως μια επαρκή ελάχιστη 
περίοδο. 
2.7. Άρθρο 8 (Διακριτικό σήμα) 
Η ΟΚΕ συμφωνεί ότι ένα διακριτικό σήμα για ένα 
προϊόν ημιαγωγών μπορεί να χορηγηθεί σε μη υπο­
χρεωτική βάση από ένα κράτος μέλος. Ωστόσο, δεν θα 
πρέπει να θεσπισθεί ότι το μόνο επιτρεπόμενο σήμα 
είναι ένα «Τ». Η ΟΚΕ προτιμά να αφεθούν περιθώρια 
ελιγμών προς την κατεύθυνση του διεθνούς αποδεκτού 
εμπορικού συμβόλου το οποίο κατά προτίμηση μπορεί 
να είναι ένα «Τ». 
Βρυξέλλες, 23 Απριλίου 1986 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
Γνωμοδότηση για την πρόταση οδηγίας του Συμβουλίου για την τροποποίηση, ενόψει της 
προσχώρησης του Βασιλείου της Ισπανίας και της Πορτογαλικής Δημοκρατίας, της 
οδηγίας 77/93/ΕΟΚ περί των μέτρων προστασίας κατά της εισαγωγής στα κράτη μέλη 
οργανισμών επιβλαβών για τα φυτά ή τα φυτικά προϊόντα 
(86/C 189/05) 
Στις 20 Ιανουαρίου 1985 το Συμβούλιο αποφάσισε, σύμφωνα με τις διατάξεις των άρθρων 43 
και 198 της συνθήκης για την ίδρυση της Ευρωπαϊκής Οικονομικής Κοινότητας, να ζητήσει 
από την Οικονομική και Κοινωνική Επιτροπή να γνωμοδοτήσει για την παραπάνω πρόταση 
οδηγίας. 
Αριθ. C 189/8 Επίσημη Εφημερίδα των Ευρωπαϊκών Κοινοτήτων 28. 7. 86 
Το τμήμα γεωργίας, στο οποίο ανατέθηκε η προετοιμασία των σχετικών εργασιών, υιοθέτησε 
τη γνωμοδότηση του στις 3 Απριλίου 1986 με βάση την εισηγητική έκθεση του κ. Tavernier. 
Η ΟΚΕ κατά την 236η σύνοδο ολομέλειας της (συνεδρίαση της 23ης Απριλίου 1986) 
υιοθέτησε ομόφωνα με μία αποχή την εξής γνωμοδότηση: 
1.1. Η ΟΚΕ συμφωνεί με την πρόταση της Επιτρο­
πής με την οποία επιδιώκεται η τροποποίηση της 
οδηγίας 77/93/ΕΟΚ 
— αφενός, για να προσαρμοστεί η βασική οδηγία ώστε 
το πεδίο εφαρμογής της να επεκταθεί και στην 
Ισπανία και την Πορτογαλία- και 
— αφετέρου, για να επεκταθεί η προστασία κατά 
ορισμένων επιβλαβών οργανισμών που αφορούν 
τόσο την Κοινότητα γενικά, και ειδικά την Ισπανία 
και την Πορτογαλία, όσο και άλλα κράτη μέλη ή 
περιοχές τους όπου επικρατούν παρόμοιες οικολογι­
κές συνθήκες. 
1.2. Η ΟΚΕ επισημαίνει ότι η προθεσμία που 
συμφωνήθηκε με την Ισπανία και την Πορτογαλία, για 
την εφαρμογή της οδηγίας, δηλαδή μέχρι την 1η 
Ιουλίου 1986, είναι τόσο μικρή ώστε τα κράτη μέλη θα 
πρέπει να καταβάλουν προσπάθειες για να θέσουν 
σύντομα σε εφαρμογή τις αναγκαίες νομοθετικές, 
κανονιστικές και διοικητικές διατάξεις. 
2.1. Με την ευκαιρία αυτή η ΟΚΕ υπενθυμίζει 
ορισμένα σημεία μιας προγενέστερης γνωμοδότησης 
της ΟΚΕ (') τα οποία αφορούν το θέμα που εξετάζεται με 
την ευρύτερη του έννοια. 
2.2. Ειδικότερα η ΟΚΕ φρονεί ότι η έρευνα για τους 
επιβλαβείς οργανισμούς και η προστασία από αυτούς 
(ΐ) ΕΕαριθ. C25 της 28. 1. 1985. είναι σε μεγάλο βαθμό ανεπαρκείς* επομένως είναι 
απαραίτητο να ληφθούν πιο αποτελεσματικά μέτρα. 
2.2.1. Για να διευκολυνθεί η εφαρμογή αυτού του 
πολύπλοκου νομοθετήματος, αλλά και για να υπάρξει 
μεγαλύτερη νομική ασφάλεια για τους χρήστες, θα 
πρέπει το κείμενο για το οποίο θα ληφθεί απόφαση να 
έχει συνοχή. 
2.2.2. Οπωσδήποτε, η διεύρυνση της Κοινότητας δεν 
απλουστεύει το πρόβλημα των περιθωρίων ανοχής των 
παραρτημάτων Ι Α και ΠΑ. Αφενός, οι ελεύθερες 
συναλλαγές μεταξύ των κρατών μελών θα πρέπει να 
ενισχυθούν, αφετέρου όμως, είναι γεγονός ότι ορισμένα 
κράτη μέλη της Κοινότητας εξακολουθούν να είναι 
απαλλαγμένα από ορισμένες από αυτές τις επιδημίες ή 
επιβλαβείς οργανισμούς. 
3.1. Η ΟΚΕ, λαμβάνοντας υπόψη το πεδίο εφαρμο­
γής της οδηγίας 77/93/ΕΟΚ του Συμβουλίου, αλλά και 
την τελική προθεσμία που έχει καθορίσει η Κοινότητα 
για τη δημιουργία της εσωτερικής αγοράς, ζητά την 
επίτευξη της μεγαλύτερης δυνατής συνεργασίας μεταξύ 
των κρατών μελών. Επίσης, θα πρέπει να αναληφθούν 
και ανάλογες κοινοτικές πρωτοβουλίες όχι μόνο όσον 
αφορά το συγκεκριμένο περιεχόμενο της οδηγίας αυτής 
αλλά, μεταξύ άλλων, και όσον αφορά πρόσθετους 
παρεμφερείς τομείς και, ιδιαίτερα, όσον αφορά τη 
χρησιμοποίηση φυτοφαρμάκων και τα ανώτατα επιτρε­
πόμενα όρια των καταλοίπων τους. 
Βρυξέλλες, 23 Απριλίου 1986 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
Γνωμοδότηση για την πρόταση απόφασης του Συμβουλίου όσον αφορά την υιοθέτηση του 
προγράμματος Erasmus: πρόγραμμα δράσης της Ευρωπαϊκής Οικονομικής Κοινότητας για 
την κινητικότητα των φοιτητών τριτοβάθμιας εκπαίδευσης 
(86/C 189/06) 
Το Συμβούλιο αποφάσισε στις 20 Ιανουαρίου 1986 να ζητήσει, σύμφωνα με τις διατάξεις του 
άρθρου 198 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής για την πρόταση απόφασης του 
Συμβουλίου όσον αφορά την υιοθέτηση του προγράμματος Erasmus: πρόγραμμα-δράσης της 
Ευρωπαϊκής Κοινότητας για την κινητικότητα των φοιτητών τριτοβάθμιας εκπαίδευσης. 
Το τμήμα κοινωνικών υποθέσεων, στο οποίο ανατέθηκε η προετοιμασία των σχετικών 
εργασιών, υιοθέτησε τη γνωμοδότηση του στις 10 Απριλίου 1986 με βάση την εισηγητική 
έκθεση του κ. Schwarz. 
Η Οικονομική και Κοινωνική Επιτροπή, κατά τη 236η σύνοδο ολομέλειας της, υιοθέτησε 
ομόφωνα την ακόλουθη γνωμοδότηση :